				 З А П И С Н И К

 Од ВОНРЕДНАТА СЕДНИЦА на Советот на Општината Битола одржана на ден 21.03.2025 година.
	Вонредната седница се одржа во големата сала за седници на Советот на Општина Битола и почна со работа во 10:10 часот.
На вонредната седница присуствуваа 27 членови на Советот: Габриела Илиевска-Претседател на Советот, Марко Јосифовски,  Лидија Павловска, Методија Илиевски, Бојан Бојкоски, Анета Ѓоргиевска, Ленче Илиевска, Сашо Никовски, Јосиф Стевоски, Соња Петреска, Марта Ѓоргиевска, Петар Николовски, Елена Кромидаровска Маховска, Михалјо Вангелов, Златко Лозановски, Зоран Петковски, Борче Корлевски, Јадранка Павловска, Иван Чулаковски, Александар Димовски, Жаклина Наумовска, Гаврил Трајковски, Марица Тодоровска, Елизабета Тодоровска, Мирјана  Захариевска – Ралевска, Мерита Исмајловска и Кире Климески .
На вонредната седница отсутни беа советниците: Горан Велевски, Алмир Адемовски, Кети Неделковска и Анастасија Трајковска.
Конфликт на интереси по точката од дневен ред не пријави никој.
На седницата присуствуваа гости, Градоначалник, д-р Тони Коњановски, Викторија Христовска ( општинска администрација) и јавни средствата за информирање.
Врз основа на член 40 ст.1 од Законот за Локална самоуправа („Службен Весник“ бр.05/2002), член 28 од Статутот на Општината Битола („Службен гласник на Општината Битола“ бр.10/05, 17/08 и 08/19) и член 53 ст.1 од Деловникот на Советот на Општината Битола („Службен гласник на Општината Битола“ бр.15/05),  ја отвори Вонредната седница.
Оправданоста за свикување на Вонредната седница беше прифатена од советници со (27 гласови ЗА).
За работа на Вонредната седница беше предложен и прифатен со (27 гласови  ЗА) следниот 
           			     Д Н Е В Е Н    Р Е Д

1. Одлука за доделување на парична помош од буџетот на Општина Битола на семејствата на починатите и повредените во трагичниот настан предизвикан од пожар во дискотеката во Кочани кој се случи на 16.03.2025 година.

1.

		Габриела Илиевска. Битола како град од секогаш била солидарна и затоа денес како град ќе донесеме Одлука за финансиска помош во висина од 2.000000,00 ден. од кои 1.000000,00 ден. ќе бидат наменети за семејствата на починатите и 1.000000,00 ден. за оние кои што се повредени во немилиот настан. Ви Благодарам.
Одлука за доделување на парична помош во беџтот на Општина Битола на семејствата на починатите и повредените во трагичниот настан предизвикан од пожар во дискотека во Кочани кој се случи на 16.03.2025 година, беше ставена на гласање и усвоена едногласно со 27 гласа За.



Вонредната Седница заврши во 10:17 часот.
Вонредната Седницата се снимаше на аудио касети и по нив се водат забелешки.
Вонредната Седницата ја обработи Васка Арсовска Цветаноски.

